**Rima Baškienė: negalima taupyti sergančiųjų sąskaita**

 2009.04.20

    Pastaruoju metu Seimo komitetuose buvo svarstomas Ligos ir motinystės socialinio draudimo įstatymo projektas. Nutarta taupyti ir sergančiųjų sąskaita - tris pirmąsias ligos dienas dirbantiesiems asmenims nemokėti ligos pašalpos. Kadangi minėtoms pataisoms Seimo komitetai pritarė, jau šią savaitę šį įstatymo projektą tikimasi priimti Seimo posėdyje.

    Manau, kad su galimais piktnaudžiavimo atvejais reikia kovoti griežtinant nedarbingumo lapelių išdavimo kontrolę, o ne skriaudžiant sergančius žmones. Atkreiptinas dėmesys, jog sirgdamas žmogus ir taip patiria papildomų išlaidų vaistų įsigijimui ir pan. Be to nauja tvarka skatins žmones eiti į darbą sergant ir tai neabejotinai iššauks dažnesnius aplinkinių susirgimus, epidemijas, ligų komplikacijas ir pan.

   Privalome ieškoti kitų taupymo būdų - įvedant turto (prabangos) mokestį ir jį pervedant į "Sodros" biudžetą, svarstyti galimybę mažinti išmokų už ligą procentinį dydį ir pan.

  Kviečiu labai atsakingai įsigilinti į šią jautrią problemą, kuri negali būti sprendžiama sergančiųjų sąskaita.

*Seimo narė Rima Baškienė*

*Tel. 8 698 42173*